Polisievrou by motorwassery doodgeskiet | Netwerk24
16 Mei 2021 22:16
Die toneel in Mfuleni waar 'n polisiebeampte Sondag doodgeskiet is. Foto: Verskaf
Volgens inligting het Koliswa Vani haar motor Sondagmiddag na 'n motorwasonderneming in Taurmaline-straat gebring. Terwyl sy gewag het, het drie onbekende mans die man wat die motor gewas het, genader en gevra hoeveel dit kos.
Een van die verdagtes het 'n vuurwapen uitgehaal en verskeie kere op Vani geskiet. Die verdagtes het in 'n wit Toyota Avanza gevlug. Die voertuig se nommerplaat was glo met papier toegeplak.
Volgens inligting is Vani in haar rug en haar regterbeen getref en is sy op die toneel dood. Haar driejarige kleinkind is in sy linkerbeen getref en na die Tygerberg-hospitaal gebring. Twee ander mans is ook gewond.